armvectores/hy_wikipedia_2023 huggingface dataset:
X սերունդ

X սերունդ, տերմին, որն օգտագործվում է այն մարդկանց համար, ովքեր ծնվել են 1965 և 1979 թվականների միջև ընկած ժամանակահատվածում։ Հասկացությունն օգտագործվում է ժողովրդագրությունում, հասարակական գիտություններում և մարքեթինգում, թեև հաճախ կարելի է հանդիպել հասարակական մշակույթում։ Այս սերնդի երեխաներին ավանդաբար դասում են Y սերնդին, ավելի հազվադեպ` նաև Z սերնդին։


== Տերմինի պատմություն ==


=== Առաջացում ===
ԱՄՆ-ում X սերունդ կոչում են այն մարդկանց, ովքեր ծնվել են ծնելիության անկման ժամանակ, որը սկսվել է ժողովրդագրական պայթյունից հետո։
Մեծ Բրիտանիայում տերմինն առաջին անգամ օգտագործվել է Ջեյն Դևերսոնի կողմից 1964 թվականին, բրիտանական երիտասարդությունն ուսումնասիրելու ժամանակ։ «Womans own » կանացի ամսագիրը Դևերսոնին խնդրել էր հարցազրույցներ անցկացնել դեռահասների հետ։ Հետազոտություններն ի հայտ բերեցին այնպիսի դեռահասների սերունդ, ովքեր «քնում են իրար հետ մինչ ամուսնությունը, չեն հավատում Աստծուն, չեն սիրում թագուհուն և չեն հարգում ծնողներին, չեն փոխում իրենց ազգանունը, երբ ամուսնանում են»։ Ամսագիրը հրաժարվեց հրատարակել հետազոտությունների արդյունքները, քանի որ խմբագրությունը կարծում էր, որ այդ նոր երևույթը չի համապատասխանի հրատարակչության հետաքրքրություններին։ Որպեսզի փրկի իր ուսումնասիրությունը, Դևերսոնն սկսեց համագործակցել հոլիվուդյան թղթակից Չարլզ Համբլեթի հետ՝ գիրք հրատարակելու նպատակով։ Համբլեթը որոշեց գիրքն անվանել «X սերունդ»։


=== Տարածում ===
Տերմինը հետագա տարածում ստացավ կանադացի գրող Դուգլաս Քոուփլենդի «X սերունդ» գրքում (անգլ.՝ Generation X: Tales for an Accelerated Culture), որում նկարագրվում էին 1960 և 1965 թվականների միջև ընկած ժամանակահատվածում ծնված մարդկանց վախերը և տագնապները, ովքեր չէին զգում կապ ժողովրդագրական պայթյունի և մշակութային կուռքերի հետ։
Քոուփլենդն X տառը փոխ է առել Փոլ Ֆասսելի «Դասակարգում» գրքից, որտեղ «X կատեգորիա» տերմինն օգտագործվել էր առավելապես ամերիկյան սոցիալական հիերարխիայի, քան թե սերնդի համար։ Առաջին անգամ Քոուփլենդը գրել է X սերնդի մասին 1987 թվականի սեպտեմբերին (Վանկուվեր ամսագիր, «Х սերունդ», էջեր՝ 164—169, 194), ինչը հող նախապատրաստեց վեպի համար։


=== Սերունդ 13 ===
1991 թվականին «Սերունդ» գրքում Ուիլյամ Ստրաուսը և Նիլա Հոուն այդպիսի մարդկանց անվանեցին «Սերունդ 13»։ Հեղինակներն այդ շարքին դասեցին 1965 և 1982 թվականների միջև ընկած ժամանակահատվածում ծնված մարդկանց` հիմնվելով մշակութային բարձունքների և անկումների ուսումնասիրությունների, ինչպես նաև ծնելիության մակարդակի վրա։ Ստրաուսը և Հոուն առանձնացնում են տարբեր ներգործություններ, որոնք ձևավորել են «Սերունդ 13»-ը.

կառավարության հանդեպ դժգոհություն, իշխանության, հատկապես ինստիտուցիոնի հանդեպ անվստահություն,
հսկայական քաղաքական անտարբերություն,
ապահարզանների մեծ քանակ,
կանանց-մայրերի քանակի աճ արդյունաբերական վայրերում,
բնակչության զրոյական աճ,
հակաբեղմնավորիչ դեղորայքի հասանելիություն,
կրթական համակարգում տարաձայնությունների քանակի աճ,
կրթական համակարգի ֆինանսավորման կրճատում և անմատչելի ուսանողական վարկեր,
կարիերային հեռանկարում փոփոխությունները ներգործում են ակադեմիական պահանջների և ինտելեկտուալ կարողությունների բարձրացման վրա,
էկոլոգիական և շրջակա միջավայրի հիմնախնդիրներ,
համացանցի ստեղծում,
Սառը պատերազմի ավարտ։


== Արտաքին հղումներ ==
Իլյա Կորմիլցև։ Իքս սերունդ։ վերջին սերո՞ւնդ
Օրդովկա (գյուղ, Ռուդնյանսկի շրջան)

Անվան այլ կիրառումների համար տե՛ս՝ Օրդովկա (այլ կիրառումներ)Օրդովկա (ռուս.՝ Ордовка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նորդհալբեն

Նորդհալբեն  (գերմ.՝ Nordhalben), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 1879 մարդ է (2010 թվականի դեկտեմբերի 31–ի տվյալներով)։ Զբաղեցնում է 21,92 կմ² տարածք։ Պաշտոնական կոդ՝ 09 4 76 159։
Կոմունան ստորաբաժանվում է 8 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ Archived 2019-12-30 at the Wayback Machine.
Fields of Gold

«Fields of Gold», բրիտանացի ռոք երաժիշտ Սթինգի երգը, նրա չորրորդ Ten Summoner's Tales ալբոմից։ Ինչպես ալբոմի մյուս երգերը, այդպես էլ Fields of Gold-ը ձայնագրվել է Lake House ստուդիայում, Լոնդոնում։
Սինգլը գրավել է 16-րդ հորիզոնականը UK Singles Chart-ում և 23-րդ տեղը Billboard Hot 100-ում։ Լավագույն արդյունքը երկրորդ հորիզոնականն է Hot Adult Contemporary Tracks-ում։ Բացի դրանից երգը հիթ է դարձել մի շարք երկրներում, ինչպիսիք են Իռլանդիան, Գերմանիան, Նիդերլանդները և Շվեյցարիան։


== Ստեղծագործությունների ցանկ ==
CD (Մեծ Բրիտանիա)«Fields of Gold»
«King of Pain» — Live
«Fragile» — Live
«Purple Haze» — LiveCD, սահմանափակ հրատարակություն (Մեծ Բրիտանիա)«Fields of Gold»
«Message in a Bottle» — Live
«Fortress Around Your Heart» — Live
«Roxanne» — Live


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի բառերը Archived 2015-09-26 at the Wayback Machine. MetroLyrics կայքում
Սեյախա

Սեյախա (ռուս.՝ Сеяха), գյուղ Ռուսաստանի Յամալ-Նենեցյան ինքնավար օկրուգի Յամալսկի շրջանի կազմում։
Բնակչությունը 2008 թվականին գրանցված տվյալներով կազմում էր 1912 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խալկանիտ

Խալկանիտ (հուն․՝  χάλχός - պղինձ և άύθός - ծաղիկ), պղնձարջասպ, հանքաքար։ Քիմիական կազմը՝ 
  
    
      
        C
        u
        S
        
          O
          
            4
          
        
      
    
    {\displaystyle CuSO_{4}}
  ։ Խառնուրդների ձևով պարունակում է երկաթ, երբեմն՝ ցինկ, կոբալտ և այլն։ Բյուրեղագիտական համակարգը տրիկլինային է։ Սովորաբար առաջացնում է հոծ զանգվածներ կամ ստալաքտիտներ։ Գույնը՝ երկնագույն, կանաչավուն, փայլը՝ ապակու։ Կարծրությունը 2,5 է, խտությունը՝ 2300 կգ/մ³։ Հանդիպում է պղնձի հանքավայրերի օքսիդացման զոնայում։ Հայաստանում հայտնաբերվել է Ախթալայի բազմամետաղային հանքավայրում։


== Ծանոթագրություններ ==
Էրեն (Սոմ)

Անվան այլ կիրառումների համար տե՛ս՝ Էրեն (այլ կիրառումներ)Էրեն (ֆր.՝ Airaines), կոմունա Սոմ գավառում Պիկարդիա մարզում՝ հյուսիսային Ֆրանսիայում։


== Ժողվրդավարություն ==


== Վայրեր և հուշարձաններ ==
Սուրբ Դենիս եկեղեցին
Մենաստան (Նոտրե դամ եկեղեցի)
Դրեուիլ-Համել եկեղեցի, լքված և փլուզման վտանգով


== Քույր քաղաքներ ==
Քրիֆտել, Գերմանիա


== Պատկերասրահ ==

		
		
		
		
		


== Տես նաև ==
Ֆրանսիայի վարչական բաժանում


== Ծանոթագրություններ ==
Աղբյուրներ

INSEE


== Արտաքին հղումներ ==
Էրենի Archived 2007-07-09 at the Wayback Machine. էջը www.quid.fr կայքում
Էրեն վարչական քարտեզ(չաշխատող հղում)
Էրեն քարտեզը www.mapquest.com կայքում։
Քաղաքի պաշտոնական կայք
Ադելաիդ-Լուիզ դ՛Էքմյուլ դե Բլոքվիլ

Ադելաիդ-Լուիզ դ՛Էքմյուլ դե Բլոքվիլ (ֆր.՝ Adélaïde-Louise d'Eckmühl de Blocqueville, հուլիսի 8, 1815(1815-07-08), Փարիզ - հոկտեմբերի 6, 1892(1892-10-06), Վիլեր սյուր Մեր), ֆրանսիացի բանաստեղծուհի։
Լուի Նիկոլյա Դավուի վերջին դուստրը, որն իր կյանքի մեծ մասը նվիրել է Նապոլեոնի «փառահեղ մարշալի» հիշատակը հարգելուն։


== Կյանք ==
Ծնվել է 1835 թվականին Փարիզում։ Ամուսնացել է ճամբարային մարշալ մարքիզ դե Բլոքվիլ Էդմոնդ Ֆրանսուա դե Կուլիբուֆի հետ, ով իրենից քսանվեց տարով մեծ էր։ Գեղեցկությամբ աչքի է ընկել Լուի Ֆիլիպ I թագավորի արքունիքում ու արժանացել թագուհի Մարիա Ամալյա Նեապոլիտանցու սիրալիր ընկերությանը։ Իր առաջին վեպը՝ Perdita, հրատարակել է 1859 թվականին։ 1861 թվականին այրիանալով՝ սալոն է բացել իր փարիզյան հյուրանոցում, որտեղ հանդիպել են շատ անհատներ քաղաքական, գեղարվեստական և գրական աշխարհներից, այդ թվում՝ Դոմինիկ Էնգրը, Լուի-Ադոլֆ Տիերը, Անրի Լակորդերը, Օկտավ Ֆյոյեն, Շառլ Էռնեստ Բյոլեն, Վիկտոր Կուզենը, Ֆերենց Լիստը, որը 1869 թվականին մարքիզուհուն նվիրված երաժշտական գործ է գրել։ Հանրահայտ այցելուներից մեկը՝ Ժյուլ Կլարետին, գրել է․

1874 թվականին մարքիզուհին հրատարակել է Les Soirées de la villa des Jasmins, որտեղ նա պատկերել է չորս ընկերների, «ովքեր խոսում էին հոգու և ճակատագրերի, մարդկային սրտի անհասկանալի խորհուրդների մասին և քննարկում փիլիսոփայության, գրականության և արվեստի հազարավոր տարբեր հարցեր», մենք այնտեղ գտնում ենք, գրել է Journal des Savants ամսագրի քննադատը, «շատ մեծահոգի գաղափարներ, ազնիվ ազդակներ, հիանալի դիտարկումներ, ճիշտ և բարձր մտքեր»։
1879 թվականից ի վեր հրատարակել է հոր հիշատակին նվիրված մի քանի հատոր, ինչպես նաև պոեզիայի մի քանի ժողովածուներ։ 1880 թվականին ստեղծել է Էքմյուլ մրցանակը, որը երկամյա մրցույթի ժամանակ քրիստոնեական փիլիսոփայության որևէ թեմայի վերաբերյալ լավագույն էսսեն արժանացնում է ոսկե հասմիկի։ Հետո Օսեր քաղաքում թանգարան է հիմնադրել, որին շատ ընտանեկան հուշանվերներ է նվիրաբերել։ 1885 թվականին նա 300,000 ֆրանկ գումար է կտակել Պենմարկում հանրահայտ դ՛Էքմյուլ փարոսի կառուցման համար։
Մահացել է Վիլեր սյուր Մեր համայնքում ու հուղարկավորվել Պեր Լաշեզի գերեզմանատանը (28-րդ բաժնում)։


== Ստեղծագործություններ ==
Perdita (1859) Read on line on Gallica
Chrétienne et musulman (1861). Reissued in 1892 under the title Stella et Mohammed, ou Chrétienne et musulman. Read on line (Gallica)
Le Prisme de l'âme, étude (1863)
Rome (1865) Text on line on Gallica
Les Soirées de la villa des Jasmins (4 volumes, 1874)
Le Maréchal Davout, prince d'Eckmühl, raconté par les siens et par lui-même (4 volumes, 1879-1880)
Roses de Noël. Pensées d'hiver (1884)
Pensées d'un pape (Pope Clement XIV), publiées par la Mise de Blocqueville (1885)
A.-L. d'Eckmühl, Mise de Blocqueville. Le maréchal Davout, prince d'Eckmühl. Correspondance inédite, 1790-1815. Pologne, Russie, Hambourg (1887) Read on line on Gallica
Chrysanthèmes, pensées d'automne (1888)
À travers l'Invisible (1891)
Pensées et souvenirs (1894)
Un prêté rendu, proverbe (s.d.)


== Ծանոթագրություններ ==

«Nos échos»։ Le Journal (Paris)։ 8 October 1892։ Վերցված է 8 October 2018 }}


== Արտաքին հղումներ ==
Complete will of the Marquise
Le phare d'AdélaIde-Louise d'Eckmühl de Bloqueville
Ներիմա

Ներիմա (ճապ.՝ 練馬区), Տոկիոյի 23 հատուկ շրջաններից մեկն է։ 2008 թվականի տվյալներով շրջանի բնակչությունը կազմում է 703 005 մարդ, իսկ 2015 թ.` 726 440: Բնակչության խտությունը կազմում է 14 443 մարդ./կմ։ Այստեղ բնակվում է 897 օտարերկրացի։ Ներիմայի բնակչության 18,4 %-ը բարձր է 65 տարեկանից։ Շրջանի ընդհանուր տարածքը կազմում է 48,16 կմ²։


== Պատմություն ==

Էդո Ներիմայի օրոք հիմնականում գյուղատնտեսական շրջան էր։ 1923 թ. Կանտոյում տեղի ունեցած երկրաշարժից հետո շատ քաղաքացիներ տեղափոխվեցին այստեղ Տոկիոյի կենտրոնական մասերից։ Մինչև 1947 թ.-ի օգոստոսի 1-ին առանձին շրջան հայտարարվելը, Իթաբասիի մասն էր համարվում։
Ներիմայում շատ զբոսայգիներից բացի, կան նաև ջերմոցներ, որտեղ բանջարեղեն են աճեցնում։


== Աշխարհագրություն ==
Ներիման ընկած է Տոկիոյի կենտրոնից հյուսիս-արևմուտք։ Սահմանակից է հետևյալ շրջանների հետ. Սուհինամի, Թոսիմա, և Նականո, նաև Մուսիսանո և Նասիտոկյո քաղաքների հետ։


== Անիմե և մանգա ==
Ներիման հանդես է գալիս որպես ճապոնական անիմեի հայրենիք։ Մեծ քանակով անիմեի արտադրության ստուդիաներ գտնվում են հենց այստեղ, օրինակ` Toei Animation, Mushi Production, Studio Gallop и AIC: Ներիմայի ստուդիաներում են նկարահանել շատ մուլտֆիլմեր, ինչպիսիք են «Ranma ½», «Doraemon», «Digimon Adventure», «Urusei Yatsura» և այլն։


== Պատկերասրահ ==

		


== Ծանոթագրություններ ==
Վիլլա Անիեդո

Վիլլա Անիեդո (իտալերեն՝ Villa Agnedo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 989 մարդ (2008), բնակչության խտությունը՝ 70 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 38050։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 762093


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆուա (քաղաք)

Անվան այլ կիրառումների համար տե՛ս՝ Ֆուա (այլ կիրառումներ)Ֆուա (ֆր.՝ Foix), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Համարվում է այս գավառի կենտրոնը։ Գտնվում է ծովի մակարդակից 380 մետր բացարձակ բարձրության վրա։ 
Համայնքի INSEE կոդ՝ 09122։


== Բնակչություն ==
Համայնքի բնակչությունը 2008 թվականին կազմում էր 9 712 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ասկու» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-27
Speechless (երգ, Dan + Shay)

«Speechless», ամերիկյան Dan + Shay քանթրի դուետի երգը, որը թողարկվել է 2018 թվականի օգոստոսի 6-ին Warner Bros. Nashville լեյբլում որպես նրանց «Dan + Shay» (2018) դեբյուտային ստուդիական ալբոմի երկրորդ սինգլ։ Որպես պրոմոսինգլ երգը ռադիոյով թողարկվել է 2018 թվականի մայիսի 18-ին։ Սինգլը հասել է առաջին հորիզոնականին Country Airplay ռադիոեթերային հիթ-շքերթում և առաջին հորիզոնականին Hot Country Songs ընդհանուր քանթրի հիթ-շքերթում, ԱՄՆ-ում ստացել է եռակի պլատինե հավաստագրում։


== Պատմություն ==
Երգը թողարկվել է 2018 թվականի օգոստոսի 6-ին որպես Warner Bros. Nashville լեյբլի երկրորդ սինգլ։


== Արձագանքներ ==
Երգը դրական արձագանքներ է ստացել երաժշտական քննադատների և առցանց հրատարակությունների կողմից, օրինակ՝ Rolling Stone ամսագրի լրագրող Ջոն Ֆրիմանից։


== Կոմերցիոն հաջողություն ==
«Speechless»-ը 2018 թվականի հունիսի 2-ին կատարել է նորամուտը ամերիկյան Hot Country Songs քանթրի հիթ-շքերթի 30-րդ հորիզոնականում և այնտեղ հասել է առաջին հորիզոնականին 2018 թվականի դեկտեմբերի 1-ին՝ դառնալով դուետի առաջին չարթփոփերը։ Այն մնացել էառաջին հորիզոնականում ութ շաբաթ։ «Speechless»-ը 2018 թվականի օգոստոսի 18-ին կատարել է նորամուտը Country Airplay ռադիոեթերային հիթ-շքերթի 46-րդ հորիզոնականում, որտեղ հասել է առաջին հորիզոնականին 2018 թվականի դեկտեմբերի 22-ին։ Երգը 2018 թվականի դեկտեմբերի 22-ին հայտնվել է ամերիկյան Billboard Hot 100 բազմաժանր հիթ-շքերթի  95-րդ հորիզոնականում և 2019 թվականի հունվարին հասել է 24-րդ հորիզոնականին։ «Speechless» սինգլը պլատինե կարգավիճակով հավաստագրվել է 2019 թվականի ապրիլի 26-ին RIAA ասոցիացիայի կողմի ց։ Մինչև 2019 թվականի նոյեմբեր սինգլի տպաքանակը ԱՄՆ-ում հասել է 582,000 օրինակի։


== Երաժշտական տեսահոլովակ ==
Երգի երաժշտական տեսահոլովակը նկարահանել է ռեժիսոր Patrick Tracy-ն, իսկ պրեմիերան կայացել է 2018 թվականի մայիսի 18-ին սինգլի թվային թողարկման հետ միաժամանակ։ Տեսանյութում ներկայացված են կադրեր դուետի երկու անդամների՝ Դեն Սմայլսի (Dan Smyers) և Ջեյմս Շեյա Մունիի (James Shay Mooney)՝ 2017 թվականին տեղի ունեցած հարսանիքներից։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Speechless» (անգլ.)
(4615) Ցիններ

(4615) Ցիններ (անգլ.՝ Zinner), աստերոիդ աստերոիդների հիմնական գոտում։ Հայտնաբերվել է 1923 թվականի սեպտեմբերի 13-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,598812 ա. մ., առավելագույնը մոտենում է 2,1706 ա. մ. հեռավորության վրա և հեռանում 3,027 ա. մ.։ Արեգակի շուրջ մեկ ամբողջական պտույտ է կատարում 1530,24 երկրային օրվա ընթացքում, իր ուղեծրով շարժվելով միջինում 0,235257 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4615) Ցիններ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գորոդիշչե (գյուղ, Գագարինսկի շրջան)

Անվան այլ կիրառումների համար տե՛ս՝ ԳորոդիշչեԳորոդիշչե (ռուս.՝ Городище), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոալեկսանդրովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), քաղաքատիպ ավան Ուկրաինայի Լուգանսկի մարզի Կրասնոդոնի շրջանում։
2001 թվականի տվյալներով Նովոալեկսանդրովկա քաղաքատիպ ավանի բնակչության խտությունը կազմում էր 210,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մեջիմուրսկա

Մեջիմուրսկա (անգլ.՝ Međimurska županija), վարչական-տարածքային միավոր Խորվաթիայի հյուսիսում։ Գտնվում է Դրավա և Մուրա գետերի միջև։ Տարածքի պատմական ոչ ապաշտոնական անվանումը Մեջդիմուրիե է, որը ծագում է Մուրա գետի անունից և միջև (խորվ.՝ međi) բառից։ Մեջիմուրսկայում է արտադրվում խորվաթական հայտնի տուրոշ պանիրը։


== Աշխարհագրություն ==
Ժուպանության տարածքը 729 կմ² է։ Այն ամենից փոքրն է (Զագրեբ քաղաքից հետո), սակայն միաժամանակ ամանախիտ բնակեցվածը` 156.11 1 կմ² տարածքում։ Այն նաև Խորվաթիայի ծայրագույն հյուսիսային ժուպանությունն է. հարավից սահմանակցում է միայն Վարաժդինսկային։ Մեջիմուրսկան հյուսիս-արևելքից սահմանակցում է Հունգարիային, իսկ հյուսիսում ու հյուսիս-արևմուտքում` Սլովենիային։
Մեջիմուրսկան բավական ցածրադիր է. նրա բարձրությունը ծովի մակարդակից 120-344 մ է։ Հողը բերրի է։ 729 կմ² ընդհանուր մակերեսից գյուղատնտեսական նպատակներով օգտագործվում է գրեթե կեսը` 360 կմ²։ Անտառներն ու արոտավայրերը զբաղեցնում են 105 կմ² տարածք։


== Բնակչություն ==
2011 թվականի մարդահամարի տվյալներով ժուպանության տարածքում բնակվում էր 113.804 մարդ, որի 96 %-ը խորվաթներ են։ Մեջիմուրսկայի ազգային փոքրամասնություններից են հունգարները, սլովենները (516), ալբանացիները (200) և գնչուները (5.107), սերբեր (249), ռուսներ (137)։
Բնակիչների շրջանում գերիշխում է խորվաթերենի կայկավյան բարբառը (խորվաթերենի գրական հիմքը շտակավյան բարբառն է)։ Շրջանի ավանդույթներն ու խոհանոցը իրենց վրա են կրել հունգարական ազդեցությունը։


== Վարչական բաժանում ==
Մեջիմուրսկայի կազմի մեջ է մտնում 25 միավոր` 3 քաղաք և 22 համայնք։ 

Քաղաքներ
Մուրսկո Սրեդիշչե (3322 մարդ)
Պրելոգ (4288 մարդ)
Չակովեց, վարչական կենտրոն (15 790 մարդ)
Համայնքներ


== Ծանոթագրություններ ==


== Արտաքին հղումներ ==
Մեժդիմուրսկա ժուպանության պաշտոնական կայք
Հրաչյա Պետրոսյան (տնտեսագետ)

Հրաչյա Սարգսի Պետրոսյան (հունիսի 21, 1917(1917-06-21), Երևան, Կովկասի փոխարքայություն, Ռուսական կայսրություն - 1999, Երևան, Հայաստան), հայ տնտեսագետ։ Տնտեսագիտության դոկտոր (1971), պրոֆեսոր (1972):


== Կենսագրություն ==
Հրաչյա Պետրոսյանը ծնվել է 1917 թվականի հունիսի 21-ին (4. 7), Երևան քաղաքում։ 1940 թվականին ավարտել է Մոսկվայի ժողտնտեսության ինստիտուտը։ Դասախոսել է Երևանի ժողովրդական տնտեսության ինստիտուտում (1985-1994 թվականներին՝ պրոֆեսոր)։
Աշխատանքները վերաբերում են առևտրի տնտեսագիտության, ծառայությունների ոլորտի և աշխատաժամանակի օգտագործման արդյունավետության հարցերին։
Հրաչյա Պետրոսյանը մահացել է 1999 թվականին, Երևան քաղաքում։


== Երկեր ==
Բնակչության գնողունակ պահանջարկը և նրա ապրանքային բացարարումը արդի փուլում, Երևան, 1982 (համահեղինակ)։
Բնակչության գնողունակ պահանջարկը և նրա ապրանքային բավարարումը արդի փուլում / Հ. Ս. Պետրոսյան, Է. Լ. Մուրադյան, Պետրոսյան, Հրաչյա Սարգսի, Երևան, Հայաստան, 1982։
Ծառայությունների ոլորտը սոցիալիզմի օրոք և նրա կատարելագործման ուղիները, Երևա, Հայաստան, 1968։
Արտաշխատանքային ժամանակը որպես տնտեսական կատեգորիա, Երևան, 1965։
Внерабочее время трудящихся в СССР / Г.С. Петросян; Ин-т экономики АН АрмССР.
Սովետական առևտրի էկոնոմիկա։ Դասագիրք, Չատինյան, Վ, Կարագյան, Կարպիս Պողոսի, Քոթանյան, Միքայել Խաչիկի, Պետրոսյան, Հրաչյա Սարգսի, Երևան, Հայպետհրատ, 1963։
Շրջանառության ծախսերը և դրանց կրճատման ներքին ռեզերվները մանրածախ առևտրի սիստեմում, Երևան, Հայպետհրատ, 1957։
Սովետական առևտուրը և նրա զարգացման մի քանի խնդիրները, Երևան, Հայպետհրատ, 1955։
Եղիա Տէմիրճիպաշեան։ Իր կեանքը եւ իր գործը։ Աւարտական ճառ, Ֆեներճյան, Գեղամ, Պետրոսյան, Հրաչյա Սարգսի, Ազգային կեդրոնական վարժարան, Կ. Պոլիս, Մ. Տէր-Սահակեան, 1921։


== Ծանոթագրություններ ==
Օշյա-Տաու

Օշյա-Տաու (ռուս.՝ Ошья-Тау, բաշկիրերեն՝ Ушъятау), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
BBC Worldwide

BBC Worldwide Limited, բրիտանական BBC մեդիաընկերության կոմերցիոն ստորաբաժանումն է, որը զբաղվում է BBC բրենդի և արտադրված հեռուստահաղորդումների տարածմամբ աշխարհի տարբեր երկրներում։ Ընկերությունը հիմնվել է 1995 թվականին։
Ընկերությունը լիովին կամ մասամբ վերահսկում է հետևյալ հեռուստաալիքները՝

BBC America
BBC Canada – 20% (Shaw Media - 80%)
BBC Indonesia
BBC Entertainment
BBC HD (միջազգային տարբերակներ)
BBC Kids – 20% (Knowledge Network -80%)
BBC Knowledge
BBC Lifestyle
CBeebies
UKTV (ԱՎստրալիա և Նոր Զելանդիա) - 10 հեռուստաալիքների ցանց - 50% (Scripps Networks Interactive - 50%)
BBC World News հեռուստաալիքի տարածում
BBC Prime
BBC France
BBC Germany
BBC Persian


== Ծանոթագրություններ ==


== Արտաքին հղումներ ==
Պաշտոնական կայք
BBC France
BBC Germany
Պրյամայա (Կուրո Իսկիտիմի վտակ)

Անվան այլ կիրառումների համար տե՛ս՝ Պրյամայա (այլ կիրառումներ)Պրյամայա (ռուս.՝ Прямая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կուրո Իսկիտիմ գետի ձախ ափին՝ 8 կմ հեռավորության վրա։ Գետի երկարությունը 10 կմ է։


== Վտակներ ==
5 կմ՝ Գլուխայա


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարնի (Արդենների գավառ)

Մարնի (ֆր.՝ Margny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 177 մարդ, բնակչության խտությունը` 26.50 մարդ/կմ²։ Բնակավայրը զբաղեցնում է 6.68 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևելք, Շալոն ան Շամպայն քաղաքից 105 կմ հյուսիս-արևելք, Շառլվիլ Մեզիեր քաղաքից 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 99 աշխատունակ (15-64 տարեկան) բնակիչ, որոնցից ակտիվ էին 83-ը, իսկ ոչ ակտիվները` 16։ Ակտիվության ցուցանիշը կազմում է 83,8 %։ 83 աշխատունակ մարդկանցից աշխատել է 82 անձ (45 տղամարդ և 37 կին)։ Գործազուրկ է եղել 1 անձ (1 կին)։ 16 անաշխատունակներից 7-ը եղել են աշակերտներ կամ ուսանողներ, 1-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովոուկրաինկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՆովոուկրաինկաՆովոուկրաինկա (ուկրաիներեն՝ Новоукраїнка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1901 թվականին։
2001 թվականի տվյալներով Նովոուկրաինկա գյուղում բնակվում էր 352 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 550 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամպոմաջորե

Կամպոմաջորե (իտալերեն՝ Campomaggiore), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 899 մարդ, բնակչության խտությունը կազմում է 82 մարդ/կմ²։ Զբաղեցնում է 12 կմ² տարածք։ Փոստային ինդեքսն է՝ 85010։ Հեռախոսային կոդը՝ 0971։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0971 982261
Էլեկտրոնային փոստ՝ comunecampomaggiore@rete.basilicata.it
Պաշտոնական կայք՝ http://www.comune.campomaggiore.pz.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աշխատելու իրավունք

Աշխատելու իրավունքը այն հայեցակարգն է, որ մարդիկ ունեն աշխատելու կամ արդյունավետ զբաղվածության իրավունք և դրանք չպետք է խոչընդոտվեն։ Աշխատելու իրավունքն ամրագրված է Մարդու իրավունքների համընդհանուր հռչակագրում և ճանաչված մարդու իրավունքների միջազգային օրենսդրության՝ ներառելով տնտեսական, սոցիալական և մշակութային իրավունքների միջազգային դաշնագիրը, որտեղ աշխատանքի իրավունքը շեշտը դնում է տնտեսական, սոցիալական և մշակութային զարգացման վրա։ Որպես քաղաքացու հիմնարար իրավունք ամրագրված էր նաև Խորհրդային Միության սահմանադրությամբ։
Մարդու իրավունքների չափման նախաձեռնությունը համեմատում է աշխատանքի իրավունքը աշխարհի տարբեր երկրներում՝ ելնելով նրանց եկամտի մակարդակից։ 


== Սահմանում ==
Մարդու իրավունքների համընդհանուր հռչակագիրը համաձայն հոդված 23.1–ի պնդում է․

Տնտեսական, սոցիալական և մշակութային իրավունքների միջազգային դաշնագիրը համաձայն 6–րդ հոդվածի երրոդ մասի պնդում է
Մարդու և ժողովուրդների իրավուքների աֆրկյան խարտիան ևս ճանաչում է իրավունքը՝ ընդգծելով պայմաններն ու վարձատրությունը, այսինքն՝ աշխատանքային իրավունքները։ 15-րդ հոդվածում ասվում է


== Պատմություն ==
«Աշխատանքի իրավունք» արտահայտության հեղինակը ֆրանսիացի սոցիալիզմի առաջնորդ Լուի Բլանը 19–րդ դարասկզբի սոցիալական ցնցումների և 1846 թվականի ֆինանսական ճգնաժամի հետևանքով աճող գործազրկության լույսի ներքո, որը հանգեցրեց 1848 ֆրանսիական հեղափոխության։ «Սեփականության իրավունքը» վճռորոշ պահանջ էր քաղաքական ազատության և իրավահավասարության վաղ շրջաններում, ինչպես նաև ավատատիրության վերահսկողության դեմ։ Սեփականությունը կարող է հիմք հանդիսանալ այն իրավունքների համար, որոնք ապահովում են համապատասխան կենսամակարդակի իրավունքի իրացումը, և միայն սեփականտերերն էին ի սկզբանե ստացել քաղաքական և քաղաքացիական իրավունքներ, ինչպես օրինակ՝ ակտիվ ընտրական իրավունքը։ Քանի որ ոչ բոլորն են սեփականատեր, աշխատանքի իրավունքը ամրագրված էր, որպեսզի բոլորը կարողանային հասնել համապատասխան կենսամակարդակի։ Այսօր, սեփականության հիման վրա խտրականությունը համարվում է լուրջ սպառնալիք մարդու իրավունքների հավասար օգտագործման համար բոլորի կողմից և «մարդու իրավունքների միջազգային փաստաթղթերում» խտրականության դեմ դրույթները հաճախ ներառում են սեփականությունը որպես հիմք, որի հիման վրա խտրականությունն արգելվում է (տես նաև՝ իրավահավասարություն)։


== Քննադատություն ==
Ֆրանսիացի մարքսիզմ ուսմունքի հեղինակ Պոլ Լաֆարգի «Ծույլ լինելու իրավունքը» (1883) քննադատել է աշխատանքի իրավունքի հայեցակարգը։ Նա գրել է․ «եվ կարծել, որ ահաբեկչության ժամանակաշրջանի հերոսների որդիները թույլ են տվել իրենց նսեմացնել աշխատանքի կրոնը, այն աստիճան որ, 1848 թվականից ի վեր, որպես հեղափոխական նվաճում, ընդունեն գոծարանի աշխատանքը տասներկու ժամով սահմանափակող օրենքը։ Նրանք որպես հեղափոխական սկզբունք հռչակում են աշխատանքի իրավունքը։ Ամոթ ֆրանսիական պրոլետարիատին։ Միայն ստրուկները կարող էին նման ստորության»։


== Տես նաև ==


== Ծանոթագրություններ ==
Սոլ մաժոր

Սոլ մաժորը լադի տոնայնություններից մեկն է։ Այն ունի ընդամենը մեկ նշան՝ ֆա դիեզ (իր յոթերորդ աստիճանը)։ Սոլ մաժորի գերմանական անվանումն է G dur, ֆրանսիականը՝ sol majeur, և անգլիականը՝G major։ Իր զուգահեռ մինոր տոնայնությունը մի մինորն է, համանունը՝ սոլ մինորը (երկու բեմոլ՝ սի բեմոլ և մի բեմոլ), սուբդոմինանտան դոն է, իսկ դոմինանտան՝ ռեն։
Սոլ մաժորը կազմված է հետևյալ նոտաներից՝ սոլ-լյա-սի-դո-ռե-մի-ֆա դիեզ-սոլ-ֆա դիեզ-մի-ռե-դո-սի-լյա-սոլ։ Մաժոր եռահնչյունը՝ սոլ-սի-ռե, դուբդոմինանտային եռահնչյունը՝ դո-մի-սոլ, իսկ դոմինանտային եռահնչյունը՝ ռե-ֆա դիեզ-լյա։ Դոմինանտային սեպտակորդը կառուցված է հետևյալ նոտաներից՝ ռե-ֆա դիեզ-լյա -դո։
Սոլ մաժորը առաջին դիեզ պարունակող տոնայնությունն է։
Այս տոնայնության մեջ գրված հայտնի ստեղծագործություններից են Լյուդվիգ վան Բեթհովենի 4-րդ դաշնամուրային կոնցերտը, Անտոնին Դվորժակի 8-րդ սիմֆոնիան, Գուստավ Մալերի 4-րդ սիմֆոնիան, Մորիս Ռավելի սոլ մաժոր կոնցերտը դաշնամուրի և նվագախմբի համար և այլ ստեղծագործություններ։
Սոլ մաժորին հաջորդող տոնայնությունը ռե մաժորն է, որն ունի երկու նշան՝ ֆա դիեզ և դո դիեզ։
Բերդ (քաղաք)

Անվան այլ կիրառումների համար տե՛ս՝ Բերդ (այլ կիրառումներ)Բերդ ( արտասանություն), քաղաք Հայաստանի Հանրապետության Տավուշի մարզում։


== Անվանում ==
Բերդը իր անունը ստացել է տեղական ամրոցից (Ցլիկ Ամրամի բերդից)։


== Աշխարհագրություն ==
Գտնվում է Տավուշ գետի ձախ ափին, հեռավորությունը Երևանից 202 կմ է։ Շրջապատված է ոչ բարձր սարերով։ Մարզկենտրոն Իջևան քաղաքից  հեռու է 54 կմ  դեպի արևելք։ 


== Պատմություն ==


=== Պատմամշակութային կառույցներ ===

Բերդ քաղաքը և հարակից տարածքները հարուստ են պատմամշակութային հուշարձաններով։ Այստեղ են գտնվում բազմաթիվ բերդեր, վանական համալիրներ, եկեղեցիներ, գյուղատեղիներ, հին գերեզմանոցներ և այլն։
2002 թվականի դրությամբ Բերդ քաղաքում պետության կողմից հաշվառվել և ներառվել են պետության կողմից պաշտպանվող հուշարձանների ցանկում 57 անուն հուշարձան։


==== Տավուշի բերդ ====

Բերդ քաղաքի ծայրամասում է գտնվում Տավուշի բերդը, որը երբեմն անվանում են Ցլիկ Ամրամի բերդ։ Տավուշի բերդի հիմնադրման թվականն անհայտ է։ 10-րդ դարի սկզբին այն եղել է Աշոտ Երկաթի փոխարքաների նստավայր (հիմնականում Ցլիկ Ամրամի)։ 10-11-դարերում ամրոցը անցել է լոռեցի Կյուրիկյաններին։


== Բնակչություն ==
Բերդի ազգաբնակչության փոփոխությունը.


== Տնտեսություն ==
Բերդում զարգացած է սննդի արդյունաբերությունը։ Բնակչությունը զբաղվում է նաև անասնապահությամբ, մեղվաբուծությամբ, այգեգործությամբ, խաղողագործությամբ, ծխախոտի և կարտոֆիլի մշակությամբ։


== Կրթություն ==
Գործում են նախադպրոցական հաստատություն, 4 հանրակրթական գեղարվեստի և մարզական դպրոցներ, «Ալիք» համալսարանի մասնաճյուղը, պետական քոլեջ, պատմական թանգարան, գրադարաններ, մշակույթի տուն և այլն։


== Հայտնի անձինք ==
Ժիրայր Անանյան` հայ դրամատուրգ, ԽՍՀՄ գրողների միության անդամ
Գնել Մեջլումյան` հայ ըմբիշ, Երիտասարդների աշխարհի և Եվրոպայի չեմպիոն, մեծահասակների Եվրոպայի չեմպիոն
Նարինե Աբգարյան` ժամանակակից հայ արձակագիր, բլոգեր, գրող։
ԼԵՎՈՆ ԲԵԿ՝  ռազմական և քաղաքական գործիչ։
Մարուսյա Սաղումյան՝ Վաստակավոր մանկավարժ։
Արտավազդ Երիցյան՝ դերասան,մշակույթի գործիչ։
Արա Աբգարյան՝ Գեղանկարիչ։
Արման Նավասարդյան՝ դերասան,Սոս Սարգսյանի անվան համազգային թատրոնի տնօրեն։
Անդրանիկ Նավասարդյան՝ գուսան։


== Տես նաև ==
Տավուշի մարզ
Սուրբ Հովհաննես եկեղեցի (Բերդ)


== Ծանոթագրություններ ==


== Արտաքին հղումներ ==
Բերդի տեսարժան վայրերը (անգլ.)
Բառոզու (Բրազիլիա)

Բառոզու  (պորտ.՝  Barroso), համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 19 353 մարդ՝ 2006 թվականի տվյալներով։ Գրավում է 81,726 կմ2 տարածք։ Բնակչության խտությունը կազմում է՝ 236,8 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 143.964.390,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 7.618,37 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,745 (տվյալները ՄԱԿ-ի զարգացման ծրագրի)։
Մարիա Մակսակովա

Մակսակովա Մարիա Պետրովնա (մարտի 26 (ապրիլի 8), 1902, Աստրախան, Ռուսական կայսրություն - օգոստոսի 11, 1974(1974-08-11), Մոսկվա, ԽՍՀՄ), ռուս խորհրդային երգչուհի (մեցցո-սոպրանո)։ ԽՍՀՄ ժողովրդական արտիստուհի (1971)։


== Կենսագրություն ==
1919 թվականից եղել է Աստրախանի օպերային թատրոնի, 1923-1953 թվականներին՝ Մեծ թատրոնի մեներգչուհի։ Միաժամանակ հանդես է եկել համերգներով (1935 թվականից՝ նաև արտասահմանում)։ Դերերգերից են՝ Կարմեն (Բիզեի «Կարմեն»), Մարինա Մնիշեկ, Մարֆա (Մուսորգսկու «Բորիս Գոդունով», «Խովանշչինա»)։ Մակսակովան Ալմաստի (Սպենդիարյանի «Ալմաստ») դերերգի առաջին կատարողն է (1930, Մոսկվա, Մեծ թատրոնի մասնաճյուղ)։ Արժանացել է ԽՍՀՄ պետական մրցանակների (1946, 1949, 1951)։


== Ծանոթագրություններ ==
Պոլովիննոե (այլ կիրառումներ)

Պոլովիննոե, կարող է վերաբերել՝

Պոլովիննոե - գյուղ Ռուսաստանի Կուրգանի մարզի Պոլովինսկի շրջանի կազմում։
Պոլովիննոե - գյուղ Ռուսաստանի Կուրգանի մարզի Ցելիննի շրջանի կազմում։
Մետրոպոլիտենների ցանկ

Մետրոպոլիտենների ցանկ, ստորև ներկայացված է աշխարհում գործող մետրոպոլիտենների ցանկ, ըստ Համաշխարհային հասարակական տրանսպորտի միության և Ռոբերտ Շվանդելի, ով հեղինակել է ավել քան 30 գիրք մետրոպոլիտենների մասին։ 2019 թվականի մարտի տվյալներով աշխարհում հաշվվում է 188 մետրոպոլիտենների համակարգ 56 երկրենրի 175 քաղաքներում։ Առաջին մետրոպոլիտենը դա Լոնդոնինն էր,  որը բացվել է 1863 թվականին և այն նաև առաջինն է էլեկտրաֆիկացվել 1890 թվականին։ Այն հանդիսանում է աշխարհում ամենահինը։ Ամենաերկարը հանդիսանում է Շանհային մետրոպոլիտենը, իսկ ամենածանրաբեռնվածը Պեկինի մետրոպոլիտենը։ Կանգառների քանակով աչքի է ընկնում Նյու Յորքի մետրոպոլիտենը։


== Սահմանում ==
Համաձայն Համաշխարհային հասարակական տրանսպորտային միության, մետրոն, դա հիմնականում ներքաղաքային մարդատար տրանսպորտային համակարգ է սեփական երկափգծաին ուղով, ամբողջովին առանձնացած  ավտոմոբիլային տրանսպորտից և հետիոտնային երթևեկությունից։ Պարտադիր չէ, որ այն ամբողջովին անցնի գետնի տակով։ Հնարավոր է նաև տեղադրել էստակադաների և երկրի մակերևույթին սակայն ոչ մի կապ չունենալուվ որևէ տիպի տրանսպորտային միջոցի հետ։ Ռոբերտ Շվանդելը այս սահմանմանը վաելացնում է նաև վագնների իրարից փոքր հեռավորության վրա գտնվելը։ Մետրոպոլիտենի սահմանման համար նշանակություն չունի շարժական անձնակազմը, անիվների լայնությունը, ուղիների տիպերը (սովորական երկաթգծային  կամ միառելս ճամապարհ) և կոնտակտային կապեր (օդային կամ կոնտակտային երթուղիներ) վարորդի առկայությամբ կամ ավտոմատ կառավարման համակարգով։
Ստորև ներկայացված ցուցակում ներառված չեն թեթև ռելսային տրանցպորտի միջոցները, որոնք մետրոպոլիտենից տարբերովում են նրանով, որնք հատվում են մեկ ուղային համակարգով և հասարակական տրանսպորտի հետ նույն ուղղությամբ են։ Նրանք ունեն ցածր թողարկություն և միշտ չէ, որ ներքաղաքային տրանսպորտ են հանդիսանում։ Միջքաղաքային գնացքները առանձնանում են նրանով, որ գծերը օգտագորոծում են բեռնատար գնացնքների և հեռավոր ուղևորություն կատարող գնացնքների հետ միասին, և նախատեսված են համաշխարհայաին բեռնափոխադրումների համար։


== Գործող մետրոպոլիտենների ցանկ ==


== Կառուցվող մետրոպոլիտեններ ==


== Ծանոթագրություններ ==


== Արտաքին հղումներ ==
UrbanRail.Net
Աշխարհի մետրոների ցանկ
Աշխարհի մետրոյի չափերի համեմատությունը
Շորակ (Էրզրումի գավառ)

Շորակ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 10 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սիմուլա (գյուղ, Հաանյա շրջան)

Սիմուլա (էստ․՝ Simula), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիեննական անտառ

Վիեննական անտառ (գերմ.՝ Wienerwald), Ալպերի արևելյան լեռնազանգված Վիեննայի մոտակայքում։
Այն մի կողմից սահմանափակված է Դանուբի հովտով և խաղողի այգիներով, իսկ մյուս կողմից՝ Բադենա և Ֆյոսլա առողջարանային տարածքներով։ Լեռնազանգվածի բարձրությունը մինչև 893 մետր է (Շյոպֆլ լեռ)։ Դա մի հրաշալի բնական հանգստի գոտի է, մի ամբողջ անտառածածկ մակերես իր սեփական ավաններով, հյուրանոցներով, առողջարաններով և տաք  աղբյուրներով։ Վիեննայի անտառի անտառածածկի 1250 քառ. կմ մակերեսը զբաղեցնում են կաղնու և հաճարենու անտառները (սկսած  Tullner Feld հյուսիսում, Traisen արևմուտքում, Golsen и Triesting հարավում и Wiener Becken արևելքում)։ 2005 թ-ից Վիեննական անտառի Վիեննայի և Ստորին Ավստրիայի միջև ընկած 1050 քառ. կմ մակերեսով  հատվածը մտել է ՅՈՒՆԵՍԿՕ-ի  կենսոլորտային պաշարների համաշխարհային ցանցի մեջ։ Վիեննական անտառը նաև անվանում են Վիեննայի «կանաչ թոքեր»։ Վիեննական անտառի այժմյան կենդանական և բուսական աշխարհը միլիոնավոր տարիների ընթացքում նրա երկրաբանական, կլիմայական, էկոլոգիական և պատմական զարգացման արդյունքն է։ Այս տարածքի առաջին հայտնի անունը՝ «mons Cetius», թարգմանվում է որպես «լեռնային անտառ», գերմաներեն` «Bergwald»: Վիեննական անտառը Վիեննայի բնակիչների ամենասիրելի հանգստի վայրն է։


== Ծանոթագրություններ ==


== Արտաքին հղումներ ==
Վիեննայի զբոսայգիներ Archived 2017-04-10 at the Wayback Machine.
Լինդսի Բաքինգեմ

Լինդսի Բաքինգեմ (անգլ.՝ Lindsey Adams Buckingham, հոկտեմբերի 3, 1949(1949-10-03), Պալո Ալտո, Սանտա Կլարա շրջան, Կալիֆոռնիա, ԱՄՆ), ամերիկացի երաժիշտ, երգիչ, երգերի հեղինակ, պրոդյուսեր, ով առավելապես համբավվել է իբրև Fleetwood Mac երաժշտախմբի առաջատար կիթառահար ու վոկալիստ, թեև ակտիվորեն հանդես է եկել նաև որպես մենակատար։
Նախքան Fleetwood Mac-ին միանալը եղել է Buckingham Nicks ֆոլկ-ռոք դուետի (երգչազույգի) երկու անդամներից մեկը (երգչուհի Սթիվի Նիքսի ընկերակցությամբ)։ 1974 թվականին Միք Ֆլիթվուդը նրանց երկուսին էլ հրավիրել է իր Fleetwood Mac խումբը, և, ինչպես գրել է  AllMusic երաժշտական կայքը, «Բաքինգեմի միանալուց հետո խմբի փոփային միտումները, նրա ղեկավարությամբ, բուռն ծաղկում ապրեցին. նա ոչ միայն խմբին ապահովեց մի շարք փայլուն փոփ երգերով, այլև հղկեց խմբակիցների կատարումները՝ հանդես բերելով պրոդյուսերի, գործիքավորողի հմտություններ, ինչպես նաև՝ դյութիչ կերպով կիթառ նվագելով»։  2018 թվականի ապրիլի 9-ին Բաքինգեմը հեռացվել է Fleetwood Mac երաժշտախմբից, որտեղ նրան փոխարինել են Մայք Քեմբելը և Նիլ Ֆինը։
Լինդսի Բաքինգեմն արժանացել է մի շարք հեղինակավոր մրցանակների, այդ թվում՝ «Գրեմմի»-ի։ «Rolling Stone» ամսագիրը նրան 100-րդ տեղն է հատկացրել իր կազմած «Բոլոր ժամանակների 100 լավագույն կիթառահարներ» ցանկում։


== Սկավառակագրություն ==


=== Ստուդիական ալբոմներ ===


=== Կենդանի կատարումների ձայնագրություններով ալբոմներ ===


=== Ժողովածուներ ===


=== Սինգլներ ===


=== Սաունդթրեքներ ===


== Երաժշտական տեսահոլովակներ ==
1981 – "Trouble"
1981 – "It Was I"
1983 – "Holiday Road"
1984 – "Go Insane"
1984 – "Slow Dancing"
1992 – "Countdown"
1992 – "Wrong"
1992 – "Soul Drifter"
1993 – "Don't Look Down"
2006 – "Show You How"
2006 – "It Was You"
2006 – "Shut Us Down"
2011 – "Stars Are Crazy"
2011 – "In Our Own Time"


== Ծանոթագրություններ ==


== Արտաքին հղումներ ==
Another interview about his playing Archived 2014-01-16 at the Wayback Machine.
Official website
Fleetwood Mac official website
Kingston Trio & Friends Reunion featuring Lindsey Buckingham
Լինդսի Բաքինգեմ Internet Movie Database կայքում
Buckingham Lindsey (September 3, 2003)։ A conversation with musician Lindsey Buckingham; Reuniting with Fleetwood Mac and their recording "Say You Will"։ Charlie Rose։  Interview with Charlie Rose (New York: WNET)։ Արխիվացված է օրիգինալից March 26, 2010-ին։ Վերցված է January 8, 2011
Կոդմանի

Կոդմանի (վրաց.՝ კოდმანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1030 մետր բարձրության վրա։ Շրջկենտրոն Քարելից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 5 մարդ։


== Ծանոթագրություններ ==
Գյուռլեիկ

Գյուռլեիկ, գետակ Արաքսի ավազանում։ Հիշատակություններ կան Սիմեոն Երևանցու կողմից։ Ղ․ Ալիշյանը կասկածանքով հնարավոր է համարում նույնացնել Քասաղի աջակողմյան վտակ Այուչայի հետ։


== Ծանոթագրություններ ==
Սահման (այլ կիրառումներ)

Սահման եզրը կարող է վերաբերել՝

Սահման - կանադաամերիկյան պատմական հեռուստասերիալ
Սահման - հայնիդերլանդական վավերագրական ֆիլմ
Սահման - արժեք մաթեմատիկայում, որին ֆունկցիան կամ հաջորդականությունը «ձգտում» են, երբ փոփոխականը «ձգտում» է որոշակի արժեքի
W3Schools

W3Schools (հայերեն՛ Վ3Դպրոցներ), տեխնոլոգիաների առցանց ուսուցման կայք է։ Դրա բովանդակությունը ներառում է ձեռնարկներ և հղումներ՝ կապված HTML, CSS, JavaScript, JSON, PHP, AngularJS, SQL, Bootstrap, Node.js, jQuery, XQuery, AJAX և XML հետ։ Այն ամեն ամիս ընդունում է ավելի քան 10 միլիոն եզակի այցելու։
Ստեղծվել է 1998 թվականին, նրա անվանումը առաջացել է Համաշխարհային ցանցից, սակայն փոխկապակցված չէ W3C-ին (World Wide Web Consortium): Այն կառավարվում է Նորվեգիայում գտնվող Refsnes Data ընկերության կողմից։ W3Schools-ը ներկայացնում է կոդերի հազարավոր օրինակներ։ Օգտագործելով առցանց խմբագրիչ, ընթերցողները կարող են խմբագրել օրինակները և գործարկել կոդը ավազարկղում։


== Տես նաև ==
MDN Web Docs – նմանատիպ կայք


== Ծանոթագրություններ ==


== Արտաքին հղումներ ==
Պաշտոնական կայք
Քամբերլենդ շրջան (Մեն)

Անվան այլ կիրառումների համար տե՛ս՝ Քամբերլենդ (այլ կիրառումներ)Քամբերլենդ շրջան (անգլ.՝ Cumberland County), ԱՄՆ Մեն նահանգի 16 վարչական միավորներից մեկը։ Ընդհանուր տարածությունը 3.152 կմ² է, բնակչությունը՝ 281.674 մարդ (2010 թ. տվյալներով)։ Շրջկենտրոնն է Փորտլենդ բնակավայրը։ Կազմավորվել է 1761 թ.։
Լոնգենա

Լոնգենա (իտալերեն՝ Longhena), կոմունա Իտալիայում, գտնվում է Լոմբարդիա մարզի Բրեշիա գավառում։
Բնակչության թվաքանակը՝ 585 մարդ, խտությունը՝ 175 մարդ/կմ²։ Զբաղեցնում է 3 կմ² տարածք։ Փոստային ինդեքս՝ 25030։ Հեռախոսային կոդ՝ 030։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Ռիխալսկոե

Ռիխալսկոե (ուկրաիներեն՝ Рихальське), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ռիխալսկոե գյուղում բնակվում էր 1 375 մարդ։ Բնակավայրը զբաղեցնում է 2,14 կմ² տարածք։ Բնակչության խտությունը կազմում էր 642,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոդերո

Ռոդերո  (իտալերեն՝ Rodero), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1189 մարդ, խտությունը՝ 537 մարդ/կմ²։ Զբաղեցնում է 2 կմ² տարածք։ Փոստային ինդեքս՝ 22070։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(8740) Վացլավ

(8740) Վացլավ (անգլ.՝ Vaclav), աստերոիդ աստերոիդների հիմնական գոտում։ Հայտնաբերվել է 1998 թվականի հունվարի 12-ին Միլոշ Տիխիի և Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,888998 ա. մ., առավելագույնը մոտենում է 2,8679 ա. մ. հեռավորության վրա և հեռանում 2,9101 ա. մ.։ Արեգակի շուրջ մեկ ամբողջական պտույտ է կատարում 1793,57 երկրային օրվա ընթացքում, իր ուղեծրով շարժվելով միջինում 0,200717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8740) Վացլավ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեթյու Սեթլ

Մեթյու Սեթլ ( անգլ.՝ Matthew Settle, սեպտեմբերի 17, 1969(1969-09-17), Հիքորի), ամերիկացի դերասան։


== Կյանք և կարիերա ==
Ջեֆրի Մեթյու Սեթլը ծնվել է Հիկորիում, Հյուսիսային Կարոլինա և տեղափոխվել Նյու Յորք 18 տարեկանում, որպեսզի սկսի դերասանական կարիերան։ Նա խաղացել է թատրոնում և նկարահանվել հեռուստաֆիլմերում, իսկ մեծ էկրանին հայտնվեց 1997 թվականին նկարահանված «Ես դեռ գիտեմ, թե ինչ էիք դուք անում անցյալ ամառ»:
2001 թվականին Սեթլը մարմնավորել է կապիտան Ռոնալդ Սփիրսի դերը HBO ալիքով ցուցադրվող «Զինակիցներ» մինի-սերիալում, ինչպես նաև Ուորեն Բիթիի դերը 2004 թվականին «Նատալի Վուդի առեղծվածը» հեռուստաֆիլմում։ 2002 թվականին նա հայտնվեց «Շտապ օգնություն» սերիալի 5 էպիզոդներում, ինչից հետո Քելլի Խոուրիի «Յա-Յա քույրերի աստվածային գաղտնիքները» ֆիլմում։ 2005 թվականի «Դեպի Արևմուտք» մինի-սերիալում իր դերի համար նա արժանացավավ քննադատների գովասանքներին , ինչպես նաև կարևոր դերեր է խաղացել «Քույրեր և եղբայրներ», «Փորձաշրջան» սերիալներում և «Օրենք և կարգ. Հատուկ կորպուսի» հյուրն էր։
Սեթլն ավելի հայտնի է «Բամբասկոտ աղջիկը» սերիալում Ռուֆուս Համփրի դերով, որտեղ նկարահանվել է 2007 - 2012 թվականները։ 2010 թվականին խաղաց տղամարդու գլխավոր դերը բրոդվեյան «Չիկագո» մյուզիքլում։
2006 թվականին գաղտնի ամուսնացել է մոդել Նաամա Նաթիվի հետ, իսկ 2009 թվականի մարտի 5-ին ծնվեց նրանց դուստրը՝ Էվեն Անժելիկա Սեթլը  : 2015 թվակին զույգն ունեցավ երկրորդ աղջկան՝ Նալու Սեթլին ։


== Ֆիլմագրություն ==
1997 -Ես դեռ գիտեմ, թե ինչ էիք դուք անում անցյալ ամառ / I Still Know What You Did Last Summer
1999 - Լանսկի կնքահայրը / Lansky
2000 - Յու-571 / U-571
2000 - Ամբոխում / The In Crowd
2000 - Գրավչություն / Attraction
2001 - Զինակիցներ / Band of Brothers
2002 - Քույր Յա-Յայի Աստվածային գաղտնիքները / Divine Secrets of the Ya-Ya Sisterhood
2004 - Նատալի Վուդի առեղծվածը / The Mystery of Natalie Wood
2004 - Վայր, որը կոչվում է տուն / A Place Called Home
2005 - Դեպի Արևմուտք / Into the West
2007 - Հրշեջները / Blue Smoke
2007 - Ներքևում / Beneath
2008 - Սպորտի լեգենդ Էրնի Դևիսի պատմությունը / The Express
2012 - Քողարկված գործակալը / So Undercover
2007-2012 -Բամբասկոտ աղջիկը / Gossip Girl
2014 - Սատանայի խորհուրդը / Ouija


== Ծանոթագրություններ ==


== Արտաքին հղումներ ==
Մեթյու Սեթլ Internet Movie Database կայքում
Վճռորոշ քայլ (ֆիլմ)

«Վճռորոշ քայլ» (թուրքմ.՝ Աýgytly ädim),  թուրքմենական խորհրդային երկսերիանոց գեղարվեստական գունավոր ֆիլմ, որը նկարահանել է ռեժիսոր Ալտա Կարլիևը Բերդա Կերբաբաևի համանուն վեպի հիման վրա։ «Թուրքմենֆիլմ» կինոստուդիայի ամենահաջողված ֆիլմերից մեկն է։


== Սյուժե ==
«Վճռորոշ քայլ» ֆիլմը հեղափոխական-ռոմանտիկ դրամա է հեղափոխական դժվարին ժամանակների մասին։ Ֆիլմը ընդգրկում է 1918-1920 թվականների Բասմաչյան շարժման ժամանակաշրջանը։


== Դերերում ==


== Մրցանակներ ==
Թուրքմենական ԽՍՀ Մահթումկուլիի անվան պետական մրցանակ (1966, ռեժիսոր՝ Ա. Կարլիև, օպերատոր՝ Ա. Կարպուխին, դերասաններ՝ Բ. Անանով և ժ. Սմելյանսկայա, գրող՝ Բ. Կերբաբաև)
Դելիի միջազգային կինոփառատոն (1966 թվական), կինոյի սիրահարների համամիութենական ասոցիացիայի հատուկ մրցանակ
Պատվավոր դիպլոմ՝ կնոջ դերի կատարման համար (Օ. Դուրդիևա), պատվավոր դիպլոմ՝ Միջին Ասիայի և Ղազախստանի կինեմատոգրաֆիստների ստուգատեսի պատվոգիր պատանեկան լավագույն հեղափոխական-ռոմանտիկ ֆիլմի համար (Աշխաբադ, 1966 թվական)
II Համամիութենական կինոփառատոնի երկրորդ մրցանակ «Պատմահեղափոխական և պատմական ֆիլմի համար» (Կիև, 1966 թվական)։


== Վերլուծություն ==
Այս ֆիլմը նշանակալի է ճանաչվել Խորհրդային Միությունում։ Ալտա Կարլիևան ռեժիսուրան, նշանավոր դերասանների խաղի և հրաշալի սցենարի համադրությամբ, ապահովել է ֆիլմի հաջողությունը հանդիսատեսի շրջանում։


== Տարբերություներ գրքից ==
Կուլլա-Խանի հերոսը հավաքվել է գրքի երեք կերպարներից՝ հենց Կուլլա Խանից, Հումմեթից և Հոջամուրադից։
Գրքում Մավին Խալնազար բայի որդիներից մեկն է, իսկ ֆիլմում նա նրա ծառան է։


== Ծանոթագրություններ ==


== Արտաքին հղումներ և գրականություն ==
«Решающий шаг»(անգլ.) ֆիլմը Internet Movie Database կայքում.
Николай Шмелев. Тачмурадов и другие // Огонёк. — Изд-во «Правда», 1 ноября 1964. — № 45 (1950). — С. 16-17.
Туркменская литература на экране. — Изд-во «Ылым», 1968. — С. 136-137.
Тиркиш Джумагельдыев. Вспоминая фургон с движком... // Советский Экран. — Изд-во «Правда», 1972. — № 2. — С. 0-1.
Наука и религия. — Общество «Знание», №7, 1974. — С. 212.
Ходжакули Нарлиев. Наше кровное // Искусство кино. — 1977. — № 11. — С. 93-95.
Х. Абул-Касимова История советского кино. 1917-1967. — М.: Институт истории искусств, 1978. — Т. 4: 1952-1967. — С. 270-271.
Дружба народов СССР: сборник документов 1917-1970 гг. (на материалах Туркменской ССР). — Изд-во «Ылым», 1981. — С. 343.
Туркменская Советская Социалистическая Республика. — Главная редакция Туркменской советской энциклопедии, 1984. — С. 150, 464, 514.
Б. М. Абдуллаев, Г. И. Саурова Встречное движение. — Изд-во «Ылым», 1986.
Нуман Негматович Негматов, Александр Яковлевич Вишневский Исторический прогресс социалистических наций. — М.: Изд-во «Мысль», 1987. — С. 198.
Кино и коммунистическое воспитание: очерки истории туркменского художественного киноискусства / Отв. ред. Б. М. Абдуллаев. — Изд-во «Ылым», 1987.
Զարյաբինսկի գյուղական խորհուրդ (Խարկովի մարզ)

Զարյաբինսկի գյուղական խորհուրդ  (ուկրաիներեն՝ Зарябинська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Զարյաբինսկի գյուղական խորհրդում բնակվում էր 637 մարդ։ Բնակավայրը զբաղեցնում է 39.86 կմ² տարածք։ Բնակչության խտությունը կազմում էր 15.98 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)